Մարկ Վուդֆորդ

**Մարկ Ռեյմոնդ Վուդֆորդ** (, ), ավստրալիացի նախկին պրոֆեսիոնալ թենիսիստ, աշխարհի նախկին թիվ մեկ ռակետ զուգախաղի թենիսիստների շրջանում։ Հայտնի է, առաջին հերթին, իր ելույթներով Թոդ Վուդբրիջի հետ զույգով։ Նրանց զույգը թենիսի աշխարհում ստացել է «Վուդիս» մականունը։ Օլիմպիական խաղերի ոսկե (1996 թվական) և արծաթե (2000 թվական) մեդալակիր տղամարդկանց զուգախաղում։ «Կարիերային Մեծ Սաղավարտի» տիրակալ տղամարդկանց զուգախաղում և խառը զուգախաղում (հաղթանակ է տարել Մեծ Սաղավարտի բոլոր մրցաշարերում տարբեր տարիներին)։ ATP վարկածով Աշխարհի չեմպիոն զուգախաղում (1992, 1996 թվականներ)։ Կարիերայի ընթացքում հաղթանակ է տարել ATP 67 զուգախաղի մրցաշարերում, այդ թվում Մեծ Սաղավարտի 12 մրցաշարերում (որոնցից 11-ը բաժին է ընկել «Վուդիս» զույգին), և 4 մենախաղի մրցաշարերում։ Ավստրալիայի հավաքականի մարզիչ Ֆեդերացիայի գավաթում 2003 թվականից։ 2010 թվականի հունվարին, Ավստրալիայի անկախության օրը, Մարկ Վուդֆորդը (Թոդ Վուդբրիջի հետ միասին) ընդգրկվել է Թենիսի փառքի Ավստրալիայի սրահի մեջ՝ թենիսում ականավոր հաջողությունների համար։ Նրանց արծաթե արձանները, ավստրալիացի այլ ականավոր թենիսիստների արձանների հետ, տեղադրվել են Մելբուրնի այգում։ 2010 թվականից Թենիսի փառքի միջազգային սրահի անդամ։ Վուդֆորդը զուգախաղի վարկանիշի առաջին հորիզոնականին հասել է 1992 թվականի նոյեմբերի 16-ին։

## Մարզական կարիերա
Մարկ Վուդֆորդի պրոֆեսիոնալ կարիերան սկսվել է 1984 թվականին։ 1986 թվականի սկզբին նա իր առաջին տիտղոսն է նվաճել մենախաղի մրցաշարում, հաղթանակ տանելով Օքլենդի (Նոր Զելանդիա) մրցաշարում։ Զուգախաղում առաջին տիտղոսը Վուդֆորդը նվաճել է ավելի քան երկու տարի անց, Ջոն Մաքինրոյի հետ զույգով։ Այնուհետև հետևել են ևս երկու հաղթանակներ Մաքինրոյի հետ, այդ թվում նաև 1989 թվականի ԱՄՆ բաց առաջնությունում, սակայն իրական բեկումը եղել է այն ժամանակ, երբ Վուդֆորդի խաղընկերն է դարձել նրա ավելի երիտասարդ հայրենակից Թոդ Վուդբրիջը։ Միասին «Վուդիսը» (), ինչպես նրանց անվանում էին երկրպագուները, հաղթանակ են տարել ATP 61 մրցաշարերում, այդ թվում Մեծ Սաղավարտի 11 մրցաշարերում, շահելով  «Կարիերային Մեծ Սաղավարտը» (ինչը նշանակում է, որ Մեծ Սաղավարտի չորս մրցաշարերից յուքանչյուրում հաղթանակ է տարվել առնվալն մեկ անգամ, սակայն տարբեր տարիների)։ Վուդֆորդը և Վուդբրիջը նաև երկու անգամ հաղթանակ են տարել ATP Աշխարհի առաջնության զուգախաղում (1992, 1996 թվականներ, ևս երկու անգամ պարտություն են կրել եզրափակիչում), իսկ 1996 թվականին հաղթանակ են տարել նաև Ատլանտայի Օլիմպիական խաղերում, արժանանալով ոսկե մեդալների։ Այդ նվաճման համար նրանք 1997 թվականին արժանացել են «Ավստրալիայի շքանշան» մեդալի։ Չորս տարի անց հայրենիքում, Սիդնեյում, նրանց համարյա հաջողվել է կրկնել իրենց այդ հաջողությունը, սակայն եզրափակիչում նրանց կանգնեցրել է կանադական Սեբաստիան Լարո-Դանիել Նեստոր զույգը (եզրափակիչում հաշիվը 7-5, 3-6, 4-6, 6-7(2))։ Հինգ անգամ Վուդբրիջ-Վուդֆորդ զույգը ճանաչվել է ATP տարվա լավագույն զույգ։

Վուդֆորդը երեք անգամ Ավստրալիայի հավաքականն է ներկայացրել Դևիսի գավաթի եզրափակիչում, սակայն շահել այդ մրցանակը նրան հաջողվել է ընդամենը մեկ անգամ, 1999 թվականին, նույնպես Վուդբրիջի հետ զույգով։ Վուդֆորդը Ավստրալիայի հավաքականի հետ չորս անգամ մասնակցել է Աշխարհի թիմային առաջնության խաղարկությանը, սակայն միայն մեկ անգամ է նրա թիմը հասել մրցաշարի եզրափակիչ (1997 թվականին), որտեղ պարտվել է Իսպանիայի հավաքականին։

Վուդֆորդը հաջող ելոյթներ է ունեցել նաև խառը զուգախաղում, Կարիերային Մեծ Սաղավարտը նվաճելով արդեն 1993 թվականին։ Ընդհանուր առմամբ Վուդֆորդը 1992-1996 թվականների ընթացքում Մեծ Սաղավարտի մրցաշարերի խառը զուգախաղի եզրափակիչներում հանդես է եկել յոթ անգամ, նրանցից հաղթանակ տանելով հինգում, այդ թվում երեքը միևնույն խաղընկերուհու հետ՝ Նիկոլ Պրովիս (Ավստրալիա)։

Չնայած Վուդֆորդը գլխավոր կերպով մասնագիտացած էր զուգախաղում, նրպա կարիերայում կան չորս հաղթանակներ ATP մենախաղի մրցաշարերում և ևս հինգ պարտություն եզրափակիչներում, մասնակցություն Ավստրալիայի բաց առաջնության կիսաեզրափակիչին և մի շարք հաղթանակներ աշխարհի առաջատար թենիսիստների նկատմամբ (այդ թվում Մեծ Սաղավարտի մրցաշարերում Ջիմ Կուրիեի և Եվգենի Կաֆելնիկովի նկատմամբ, ինչպես նաև Փիթ Սամփրասի, Մարեսլո Ռիոսի, Իվան Լենդլի, Ստեֆան Էդբերգի, Մայքլ Չանգի, Գորան Իվանիշևիչի, Թոմաս Մուստերի և Անդրեյ Չեսնոկովի նկատմամբ)։

2000 թվականին, Դևիսի գավաթի եզրափակիչում Իսպանիայի հավաքականից պարտություն կրելուց հետո, Վուդֆորդը հայտարարել է թենիսից հեռանալու իր որոշման մասին։ 2003 թվականին նա համաձայնել է զբաղեցնել Ավստրալիայի կանանց հավաքականի գլխավոր մարզիչի պաշտոնը Ֆեդերացիայի գավաթում։ 2010 թվականին Վուդֆորդը և Վուդբրիջը ընդգրկվել են Թենիսի փառքի միջազգային սրահի անդամների ցուցակի մեջ։

## Մասնակցությունը մրցաշարերի եզրափակիչներին
### Մեծ Սաղավարտի մրցաշարերի եզրափակիչներ
#### Տղամարդկանց զուգախաղ 16 (12 տիտղոս, 4 պարտություն)
Հաղթանակ տանելով 2000 թվականի Ֆրանսիայի բաց առաջնության զուգախաղի մրցաշարում, Մարկ Վուդֆորդը տիրել է Կարիերային Մեծ Սաղավարտին

#### Խառը զուգախաղ 7 (5 տիտղոս, 2 պարտություն)

### Մասնակցություն ATP մրցաշարերի եզրափակիչներին
#### Զուգախաղ (67–24)

### Մենախաղ (4–5)

## Ելույթները թիմային մրցաշարերում
### Թիմային մրցաշարերի եզրափակիչներ (3)
#### Հաղթանակ (1)

#### Պարտություններ (2)

## Զուգախաղի մրցաշարերի վիճակագրություն

## Ծանոթագրություններ

## Արտաքին հղումներ
* Մարկ Վուդֆորդը ATP կայքում
* Մարկ Վուդֆորդը ITF կայքում 
* Մարկ Վուդֆորդը Դևիսի գավաթի մասնակցի կայքում

Կատեգորիա:1965 ծնունդներ
Կատեգորիա:ԱՄՆ-ի թենիսի բաց առաջնություն
Կատեգորիա:Ավստրալիայի թենիսի բաց առաջնություն
Կատեգորիա:Ավստրալիացի թենիսիստներ
Կատեգորիա:Մեծ սաղավարտի (թենիս) մրցաշարեր
Կատեգորիա:Ուիմբլդոնի մրցաշար
Կատեգորիա:Սեպտեմբերի 23 ծնունդներ
Կատեգորիա:Ֆրանսիայի թենիսի բաց առաջնություն